**דף מידע למטופל ומשפחתו לקראת קולונוסקופיה**

**למטופלים, שהוזמנו לבדיקה לאחר שעה 15:00**

**מטופל/ת יקר/ה,**

לקראת פעולת קולונוסקופיה שהנך עומד/ת לעבור, מאחל לך הצוות הרפואי והסיעודי הצלחה.

בדף זה תמצא/י מידע על ההכנה לבדיקה, מטרתה והמהלך לאחר הבדיקה וכיצד עליך להתנהג עם שחרורך ממחלקתנו.

**מהי קולונוסקופיה?**

קולונוסקופיה הינה בדיקה המבוצעת לצורך אבחון וטיפול במחלות של המעי הגס. הבדיקה מבוצעת באמצעות העברת צינור גמיש ודק שבקצהו מצלמת וידאו זעירה דרך פי הטבעת עד לקצה המעי הגס. הבדיקה מאפשרת לקיחת דגימה ( ביופסיה ) וגם ביצוע טיפולים (למשל כריתת פוליפים) על פי הצורך . הבדיקה מבוצעת תחת טשטוש (הרדמה) על מנת לאפשר לנבדק נוחות מרבית ואורכת כחצי שעה עד שעה ותלויה בהכנה, מבנה המעי וממצאים.

**כיצד עליך לנהוג לפני קולונוסקופיה**

**חשוב מאוד:** לקראת הבדיקה נדרשת הכנה טובה של המעי על מנת לאפשר הסתכלות ברורה ומדויקת. הכנה לקויה תפגום באיכות הבדיקה, ביכולת האבחון ולעיתים תצריך ביצוע פעולה חוזרת. מטרת ההכנה היא לרוקן את חלל המעי מתוכן על ידי שמירה על תזונה מתאימה ונטילת חומרים משלשלים. **תוכנית הכנה מפוטרת מצורפת בטבלה הבאה :**

**הכנות לניקוי המעי למטופלים שהוזמנו לקולונוסקופיה**

|  |  |
| --- | --- |
| ***מתי נדרש לעשות*** | ***מה נדרש לעשות*** |
| ***שבוע לפני הבדיקה*** | **אם הנך נוטל תרופות למניעת קרישה של הדם (קומדין, פלביקס, פרדקסה, ברילינטה, אליקוויס, קסרלטו, אפינט וכד') עליך להתייעץ עם רופא המטפל לגבי מועד הפסקת התרופה לפני הבדיקה והאם יש צורך בתכשיר חלופי.** |
| **תרופות לסוכרת : יש לתאם את אופן לקיחת התרופות עם הרופא המטפל.** |
| **תכשירי ברזל, ביסמוט או פחם: יש להפסיק לקחת שבוע לפני הבדיקה.** |
| ***כדי להבטיח הצלחת הבדיקה יש צורך בניקיון מוחלט של המעי הגס******זאת ע"י כלכלה מתאימה ושתיית תכשירים משלשלים כמפורט להלן :*** |
| ***3 ימים לפני הבדיקה*** | **תכשיר משלשל ( לחולים סכרתיים או בהנחיה מפורשת בלבד ):**בשעה 18:00 יש ליטול 2 כדורי לקסעדין ) על פי מרשם מרופא המשפחה( **תזונה:** ***מותר לאכול:*** מוצרי חלב ,לחם לבן, ביצים, דגים, עוף, פסטה לבנה, גבינות מכל סוג, מרק עוף צלול.***מותר לשתות:*** שתייה חופשית מים, תה, קפה, חלב, מים ממותקים, מיצים שקופים***אסור לאכול:*** פירות וירקות טריים או מבושלים, דגנים מלאים, לחם מלא***אסור לשתות:*** מיצי פירות וירקות**במידה והנך סובל מסוכרת, קבע את המזון המתאים ואת הכמות בהתאם לרמת הסוכר בדם.** |
| ***יומיים לפני הבדיקה*** | ***תכשיר משלשל* ( לחולים סכרתיים או בהנחיה מפורשת בלבד ):** **בשעה 18:00** יש **ליטול 2 כדורי לקסעדין ( על פי מרשם מרופא המשפחה )*****תזונה:*** יש להמשיך בתוכנית התזונה כפי התחלת ביום הקודם.  |
| ***יום לפני הבדיקה*** | **החל משעה 20:00 יש להיות בצום ממזון ולהתחיל בהכנה של המעי עם תכשיר פיקולקס.** ***פיקולקס:* יש לקנות את הפיקולקס בבית מרקחת על פי מרשם.****בשעה 20:00** – יש להמיס שקית אחת בכוס מים קרים ולשתות. לאחר מכן לשתות 8 כוסות נוזלים כמומים, מרק צלול) עם מלח) מיצי פירות צלולים או משקה מוגז צלול. **אין לשתות מים בלבד**. |
| ***יום הבדיקה*** | **בשעה 09:00** – יש להמיס שקית אחת בכוס מים קרים ולשתות. לאחר מכן לשתות 8 כוסות נוזלים כמומים, מרק צלול) עם מלח) מיצי פירות צלולים או משקה מוגז צלול. **אין לשתות מים בלבד**.***כלכלה:*** עד לבדיקה **אסור לאכול.**אפשר לשתות מים או כל נוזל צלול אחר כמו: מרק צח, מיץ צלול, תה עם סוכר **עד 3 שעות לפני הבדיקה**  |

**ההכנות כלליות לקראת הבדיקה**

* **וודא כי הנך מצויד בתעודה מזהה והניירת הרפואית ( כולל מכתב הפנייה והתחייבות לבדיקה ).**
* **אם הנך סובל מעצירת נשימה בזמן השינה ( SLEEP APNEA ) ונעזר עם CPAP בזמן השינה** יש להביאו ביום הבדיקה.
* **אם יש לך קוצב לב**, יש צורך בהערכת הקוצב לפני הבדיקה ועליך לוודא שקיבלת הזמנה למרפאת קוצבים.
* **חשוב להגיע עם מלווה,** הגעה ללא מלווה תאריך שהותך במכון לאחר הבדיקה.
* **הנהיגה אסורה למשך 12 שעות לאחר הבדיקה.**
* **באם הנבדק אינו בר חתימה להסכמה לבדיקה,** על האפוטרופוס להגיע עם תעודה מזהה ואישור בית משפט המסמיך אותו לאפוטרפסות.

**חשוב להבהיר כי :**

בית חולים רמב"ם אינו אחראי על חפציו האישיים של המטופל/ת ובני משפחתו או נזק שייגרם לציוד האישי או האביזרים הרפואיים במהלך השהות בבית החולים.

כמו כן, מטופל, המגיע עם אביזרים רפואיים כגון: מכשיר שמיעה, שיניים תותבות, משקפי ראיה וכו', חייב לעדכן את הצוות הסיעודי אודותיהם על מנת לקבל הדרכה מתאימה או ציוד לאחסון.

**אנו מאחלים לך הצלחה בפעולה ורפואה שלמה.**

**צוות מכון גסטרו ישמח לענות לך על שאלות נוספות במידה ויתעוררו**

**טלפון: 04-7771912 פקס: 04-7773620**

**פרופ' יהודה חוברס**

מנהל מכון גסטרואנטרולוגי, רמב"ם